ཟློས་གར་ནི་གླུ་གཞས་དང༌།བྲོ་གར།རོལ་དབྱངས་སོགས་འཁྲབ་སྟོན་སྒྱུ་རྩལ་གྱི་ཁོངས་སུ་འདུས་ཤིང༌།བོད་ཀྱི་སྲོལ་རྒྱུན་རིག་གནས་ཆུང་བ་ལྔའི་ཡ་གྱལ་ཞིག་ཡིན་ལ།དེ་ནི་སྔོན་བྱུང་གཏམ་རྒྱུད་དང་ལོ་རྒྱུས་སོགས་ཀྱི་ནང་གསལ་བའི་མི་སྣ་དང་ལྷ་འདྲེ་སོགས་མཚོན་པའི་གཟུགས་སུ་བྱས་ཏེ་གླུ་ལེན་པ་དང་བསམ་པའི་རྣམ་འགྱུར་སྣ་ཚོགས་ལ་ལད་ཟློས་ཀྱི་གར་བྱེད་པ་ལ་ཟློས་གར་ཞེས་གྲགས་ཤིང༌།མི་རིགས་ཀྱི་གོམས་གཤིས་བཟང་པོ་རྒྱུན་འཛིན་དང་དར་སྤེལ་གཏོང་བའི་བྱེད་ནུས་ཁྱད་པར་ཅན་ལྡན་ཡོད།